Forslag til "Tillæg nr. 4 til Spildevandsplan 2013 om spildevandsrensning i det 
åbne land" 
Sagsfremstilling 
102.                Forslag til "Tillæg nr. 4 til Spildevandsplan 2013 om spildevandsrensning i det 
åbne land" - Åbent 
  
  
SAGENS INDHOLD 
Favrskov Kommune vedtog 22. september 2015 en vandhandleplan. Planen medfører, at kommunen skal ajourføre 
den del af spildevandsplanen, der fastsætter, hvordan spildevandet fra ejendomme i det åbne land skal renses. Det 
er derfor nødvendigt, at kommunen vedtager et tillæg til Spildevandsplan 2013. 
  
Teknik og Kulturs forslag til tillæg nr. 4 ajourfører de områder af det åbne land, hvor der er faste krav til, hvor godt 
spildevandet skal renses. Staten har udpeget områderne og fastsat rensekravene i vandplanerne. Forslaget 
omfatter desuden enkelte ændringer af hvilke ejendomme i det åbne land, der skal tilsluttes offentlig kloak. Forslaget 
er vedlagt som bilag 1. 
  
Det endeligt vedtagne tillæg vil udgøre plangrundlaget for, at kommunen kan påbyde en række husejere at ændre 
deres kloakforhold. Ifølge vandplanerne skal denne indsats være gennemført inden 30. oktober 2016. 
  
VURDERING 
Teknik og Kultur vurderer, at det er nødvendigt at ajourføre spildevandsplanen for det åbne land med følgende: 
· Der medtages fem nye områder med rensekrav, hvoraf de fire er nye områder udpeget i vandplanerne.  
· Fem hidtidige områder med rensekrav tages ud af spildevandsplanen, da udpegningerne er fjernet i vandplanerne. 
· Enkelte korrektioner af unøjagtigheder i vandplanernes vejledende oplandsgrænser for områder med rensekrav. 
Teknik og Kultur vurderer, at tilretningerne er nødvendige for at undgå unødig tvivl.  
· Den planlagte kloakering af tre ejendomme ved Svenstrup undlades. Teknik og Kultur foreslår ændringen, fordi 
området ikke længere er udpeget med rensekrav, og fordi ejerne af områdets øvrige ejendomme ikke vil blive pålagt 
at ændre kloakforhold. 
· Ved tre ejendomme foreslår Teknik og Kultur, at ejernes ønsker imødekommes for så vidt angår valget mellem at 
lave private renseløsninger eller at blive tilsluttet offentlig kloak. Teknik og Kultur vurderer, at begge løsninger er 
tilfredsstillende rent miljømæssigt. Det drejer sig om én privat beboelse samt to virksomheder med tilhørende 
boliger. De to virksomheder er Wefri A/S (Jernit ved Hammel) samt gartneriet [adresse] ved [adresse]. 
 
Teknik- og 
Miljøudvalget 
8. oktober 2015 
Sagsnr. 710-2015-
13677 
Dok.nr. 710-2015-
231744 
Sagsbehandler 
DPHETP 
  
Tidl. politisk behandling 
BY, 22.09.15, pkt. 138 
Forventet sagsgang 
TM-U, ØK, BY, høring, TM-U, ØK, BY 
Lovgrundlag 
Miljøbeskyttelseslovens § 32 og 
spildevandsbekendtgørelsen 
  
Bilag 2 viser nye og udgåede områder med rensekrav samt ændringsforslag vedrørende kloaktilslutninger. 
  
Teknik og Kultur har foretaget en screening af tillægget efter reglerne i miljøvurderingsloven. Forvaltningen vurderer, 
at de miljømæssige konsekvenser af gennemførelsen af tillægget er af en sådan karakter, at det ikke er nødvendigt 
at udarbejde en egentlig miljøvurdering.  
  
ØKONOMI 
Der er ingen økonomiske konsekvenser. 
  
INDDRAGELSE 
Forslaget vil blive offentliggjort på kommunens hjemmeside med oplysning om, at bemærkninger til forslaget kan 
indsendes inden otte uger. 
  
INDSTILLING 
Direktøren for Teknik og Kultur indstiller til Byrådet: 
  
1.   At forslag til ”Tillæg nr. 4 til Spildevandsplan 2013 om spildevandsrensning i det åbne land” godkendes og 
fremlægges i offentlig høring i otte uger. 
  
BESLUTNING 
  
Bilag 
  
  
  
  
Teknik- og Miljøudvalget, 8. oktober 2015: 
Fraværende: Ingen 
  
Indstilles godkendt. 
Bilag 1. Forslag til Tillæg nr. 4 til Spildevandsplan 
2013 
710-2015-157287 
Bilag 2. Nye og udgåede områder med rensekrav 
710-2015-237803 
